als_Latn dik_Latn tur_Latn
Raporti i Policisë së Kosovës, botohet pa ndërhyrje për të gjitha ngjarjet që kanë ndodhur brenda 24 orëve në tërë territorin e Kosovës, duke përfshirë edhe kufijtë e saj.
Si rezultat i punës së Policisë së Kosovës, gjatë 24 orëve të fundit janë arrestuar 31 persona të dyshuar, të involvuar në vepra të ndryshme penale.
RAJONI I PRISHTINËS
INCIDENTET KRIMINALE
SULM NDAJ PERSONIT ZYRTAR
Rr. Zahir Pajaziti, Podujevë 13.03.2015-15:40. Është arrestuar i dyshuari mashkull K-Shqiptar pasi qe i njëjti pas shqiptimit te një gjobe në trafik në mënyrë të vrullshme ka nisur veturën dhe ka goditur zyrtarin policor - viktimën mashkull K-Shqiptar duke i shkaktuar lëndime trupore. Viktima ka pranuar tretmanin mjekësor ndërsa, i dyshuari me urdhër të prokurorit dërgohet në mbajtje.
VJEDHJE E RËNDË
Fsh. Bajqinë, Podujevë 13.03.2015 – 19:30. Ankuesi mashkull K-Shqiptar ka raportuar se i dyshuari mashkull K/Shqiptar kishte depërtuar brenda në objekt dhe nga aty kishin vjedhur një kasetofon dhe gjera tjera. Është identifikuar i dyshuari dhe në lidhje me rastin dhe është konsultuar prokurori kujdestar i cili urdhëron që personi i dyshuar (i mituri) të ndalohet në qendrën e mbajtjes.
LËNDIM I LEHTË
Rr. Hajredin Bajrami, Lipjan 11.03.2015-17:25. Është arrestuar i dyshuari mashkull K-Shqiptar pasi që dyshohet se ka kryer veprën penale ngacmim seksual ndaj të miturave nën moshën 14 vjeçare. Është kontaktuar prokurori dhe me urdhër të tij i dyshuari është dërguar në mbajtje.
ARMËMBAJTJE PA LEJE
Rr. Beteja e Koshares, Prishtinë 13.03.2015-11:30-16:00. Njësiti policor gjatë realizimit të një Plani Operativ, ka ndaluar të dyshuari mashkull K-Shqiptar (i mitur) dhe gjatë kontrollit në telefonin e tij celular kanë vërejtur disa incizime dhe fotografi ku i njëjti shihet duke mbajtur në posedim tri armë zjarri të llojeve të ndryshme. Në bazë të kësaj informate është identifikuar i dyshuari i dytë mashkull K-Shqiptar, me ç’ rast me autorizim të prokurorit është bastisur shtëpia e tij. Gjatë kontrollit në shtëpinë e të njëjtit është gjetur dhe konfiskuar: një armë e gjatë gjysmë automatike e cal 7.62 mm me një karikator dhe tetë(8) fishekë dhe një pushkë ajrore pa fishekë. Në bazë të njëjtës informate është identifikuar edhe një i dyshuar tjetër mashkull K-Shqiptar e që po ashtu me autorizim të prokurorit është bastisur shtëpia e tij. Gjatë kontrollit në shtëpi është gjetur dhe konfiskuar :një revole,”Çeska Zbrojevka” e cal 7.65 mm me dy fishek. Nuk raportohet për të arrestuar. Me urdhër te prokurorit rasti shkon ne procedurë të rregullt.
MONEDHË E FALSIFIKUAR
Rr. Bill Klinton, Prishtinë 13.03.2015-15:00. Ankuesi mashkull K-Shqiptar-zyrtar në një Bankë ka raportuar se nga i dyshuari mashkull-K-Shqiptar ka pranuar një kartëmonedhë prej 200 euro që dyshohet të jetë e falsifikuar. Monedha e dyshuar është konfiskuar ndërsa me urdhër të prokurorit rasti shkon në procedurë të rregullt.
RAJONI I GJILANIT
INCIDENTET KRIMINALE
Asgjë e rëndësisë së veçantë për të raportuar
INCIDENTET TJERA /NGJARJET
Asgjë e rëndësisë së veçantë për të raportuar
RAJONI I FERIZAJT
INCIDENTET KRIMINALE
ARMËMBAJTJE PA LEJE
Fsh. Mirash, Ferizaj 13.03.2015-18:45. Është bërë kontrollimi i shtëpisë së të dyshuarit mashkull K/Shqiptar ku janë gjetur dhe konfiskuar një armë automatike AK-47 me kondak plastike pa numër serik, një karikator te AK-47, pesë fishekë te kalibrit 7.62, 37 fishekë të kalibrit 6.48, tetë fishekë te kalibrit 7.65, katër fishekë te armës se gjuetisë kalibër 12mm dhe një paper spray 50ml. Lidhur me rastin është konsultuar prokurori me urdhër të cilit është liruar i dyshuari në procedurë të rregullt.
INCIDENTET TJERA /NGJARJET
ARRESTIM I PERSONIT TË KËRKUAR
• Rr. Ahmet Kaqiku, Ferizaj 13.03.2015-10:30. Në bazë të urdhëresës së lëshuar nga Gjykata Themelore në Ferizaj është arrestuar i dyshuari mashkull K-Shqiptar dhe i njëjti pasi ka kryer obligimet e përcaktuara nga Gjykata është liruar.
• Rr. Ahmet Kaqiku, Ferizaj 13.03.2015-10:30. Në bazë të urdhëresave të lëshuara nga Gjykata Themelore në Ferizaj është arrestuar i dyshuari mashkull K-Shqiptar dhe i njëjti është dërguar në vuajtje të dënimit në burgun e Lipjanit.
• Rr. Ahmet Kaqiku, Ferizaj 13.03.2015-13:30. Në bazë të urdhëresës së lëshuar nga Gjykata Themelore në Ferizaj është arrestuar i dyshuari mashkull K-Shqiptar dhe i njëjti është dërguar në vuajtje të dënimit në burgun e Smrekonicës.
RAJONI I PRIZRENIT
INCIDENTET KRIMINALE
PENGIM PERSONIT ZYRTAR NË KRYERJEN E DETYRËS
Vërmicë, Prizren 13.03.2015-17:40. Njësiti policor ka arrestuar dy të dyshuar meshkuj K/Shqiptar pasi që të njëjtit edhe pse disa herë kanë qenë të paralajmëruar nga zyrtaret policor, nuk kanë zbatuar urdhrin policor dhe kane penguar personat zyrtare ne kryerje te detyrës zyrtare. Dy dyshuarit pas intervistimit me urdhër të prokurorit janë dërguar në mbajtje.
VDEKJE E DYSHUAR
Fsh. Nashec, Prizren 13.03.2015-07:40. Raportohet se si pasojë e defekteve teknike të nxehjes qendrore në shkollën fillore “Luigj Gurakuqi” viktima mashkull K-Shqiptar punëtor teknik në këtë shkollë, ka pësuar lëndime të rënda trupore dhe nga lëndimet e marra ka ndërruar jetë. Vdekjen e viktimës e ka konstatuar mjeku kujdestar. Me urdhër të prokurorit trupi i pa jetë i viktimës dërgohet në IML për obduksion.
Raport shtesë:
VRASJE E RËNDË
Sheshi i UÇK-së, Prizren 08.03.2015-14:15. I dyshuari mashkull K/Shqiptar i cili ka qenë në arrati lidhur me vrasjen e trefishtë në Prizren është vetë dorëzuar më 13.03.2015.
INCIDENTET TJERA /NGJARJET
GJETJE E MJETIT TË PA SHPERTHYER
Fsh. Petrovë, Prizren 13.03.2015-07:45. Ankuesi mashkull K-Shqiptar ka raportuar se në afërsi të stallës së bagëtive të tij, ka hasur në një mjet të dyshuar të pashpërthyer. Rreth orës 11:40 Njësiti i EOD-së i FSK-së kanë tërheq mjetin e dyshuar nga vendi i ngjarjes.
ARRESTIM I PERSONIT TË KËRKUAR (Informatë)02180
• Rr. Tregu i ri, Prizren 13.03.2015-09:10. Në bazë urdhëresës lëshuar nga Gjykata Themelore në Prizren , është arrestuar një mashkull K-Shqiptar dhe i njëjti është dërguar në vuajtje të dënimit në burgun e Prizrenit në kohëzgjatje prej 20 dite.
• Rr. William Woker, Prizren 13.03.2015-10:10. Në bazë të urdhëresës së lëshuar nga Gjykata Themelore në Prizren është arrestuar i dyshuari mashkull K-Shqiptar dhe i njëjti pasi ka kryer obligimet e përcaktuara nga Gjykata është liruar.
• Rr. Velezhë, Prizren 13.03.2015-08:10.Në bazë të urdhëresës së lëshuar nga Gjykata Themelore në Prizren-dega Suharekë është arrestuar i dyshuari mashkull K-Shqiptar dhe i njëjti është dërguar në seancë Gjyqësore në Gjykata më pas është liruar.
• Rr. Velezhë, Prizren 13.03.2015-08:10.Në bazë të urdhëresës së lëshuar nga Gjykata Themelore në Prizren-dega Suharekë është arrestuar i dyshuari mashkull K-Shqiptar dhe i njëjti është dërguar në seancë Gjyqësore në Gjykata më pas është liruar.
• Rr. William Woker, Prizren 13.03.2015-13:00. Në bazë të urdhëresës së lëshuar nga Gjykata Themelore në Prizren është arrestuar i dyshuari mashkull K-Shqiptar dhe i njëjti pasi ka kryer obligimet e përcaktuara nga Gjykata është liruar.
• Rr. Fetah Gega, Prizren 13.03.2015-15:50. Në bazë urdhëresës lëshuar nga Gjykata , është arrestuar një mashkull K-Shqiptar dhe i njëjti është dërguar në vuajtje të dënimit në burgun e Prizrenit në kohëzgjatje prej shtate ditëve.
RAJONI I PEJËS
INCIDENTET KRIMINALE
KANOSJE
Fsh. Troboviq, Pejë 13.03.2015-06:30. Është arrestuar i dyshuari mashkull K-Shqiptar pasi që i njëjti derisa zyrtarët policor po ekzekutonin urdhëresën e Gjykatës Themelore në Pejë për bastisje, i dyshuari ka kanosur verbalisht viktimën mashkull K-Shqiptar hetues policor. Me urdhër të prokurorit i dyshuari dërgohet në mbajtje.
ARMËMBAJTJE PA LEJE
Fsh. Strellc i Epërm 13.03.2015-10:00. Janë arrestuar dy të dyshuar meshkuj K-Shqiptar pasi që gjatë bastisjes në aneksin e shtëpisë së njërit nga të dyshuarit janë gjetur dhe konfiskuar: një pushkë automatike, një karikator, një pushkë automatike AK-47. Pas intervistimit me urdhër të prokurorit të dyshuarit janë liruar në procedurë të rregullt.
Raport shtesë:
VJEDHJE E RËNDË
Fsh. Treboviq, Pejë 06.09.2014-20:20. Pas hetimeve të zhvilluara lidhur me rastin, me 13.03.2015 janë arrestuar tre të dyshuar meshkuj K-shqiptar, prej të cilëve njëri nga të dyshuarit pas intervistimit me urdhër të prokurorit është dërguar në mbajtje.
INCIDENTET TJERA /NGJARJET
ARRESTIM I PERSONIT TE KERKUAR
• Rr. Mbretëresha Teutë, Pejë 13.03.2015-16:00. Në bazë të urdhëresës së lëshuar nga Gjykata është arrestuar i dyshuari mashkull K-Shqiptar dhe i njëjti pasi ka kryer obligimet e përcaktuara nga Gjykata është liruar.
• Rr. Mbretëresha Teutë, Pejë 13.03.2015-16:00. Në bazë të urdhëresës së lëshuar nga Gjykata është arrestuar i dyshuari mashkull K-Shqiptar dhe i njëjti pasi ka kryer obligimet e përcaktuara nga Gjykata është liruar.
RAJONI I GJAKOVËS
INCIDENTET KRIMINALE
LËNDIM I RËNDË
Rr. Hysni Dobruna, Gjakovë 13.03.2015-12:50. Viktima mashkull K-Shqiptar ka raportuar se është sulmuar fizikisht me mjete të forta nga katër të dyshuar të panjohur me ç’rast i kane shkaktuar lëndime trupore. Viktima ka pranuar tretman mjekësor. Sipas viktimës te dyshuarit fillimisht i kane kërkuar te holla mirëpo viktima ka refuzuar t’ u jap të hollat.
INCIDENTET TJERA /NGJARJET
ARRESTIM I PERSONIT TË KËRKUAR
Aeroporti i Prishtinës 13.03.2015-12:00. Në bazë urdhëresës së lëshuar nga Gjykata Themelore në Gjakovë është arrestuar i dyshuari mashkull K-Shqiptar dhe i njëjti është dërguar në vuajtje të dënimit në burgun e Dubravës në kohëzgjatje prej tre viteve.
RAJONI I MITROVICËS
INCIDENTET KRIMINALE
LËNDIM TRUPOR
Shëtitorja e Vjetër, Mitrovicë 13.03.2015- 14:50. Ka ndodhur një rrahje ne mes dy personave meshkuj K/shqiptar. Njësiti policor ka takuar viktimën ne vendin e ngjarjes i cili kishte lëndime trupore dhe është dërguar në tretman mjekësor. Viktima kishte deklaruar se i njihte te dyshuarit me te cilët kishte pas problem me herët. Dy te dyshuarit janë arrestuar dhe me urdhër te prokurorit janë dërguar në qendrën e ndalimit.
RAJONI I MITROVICËS – VERI
INCIDENTET KRIMINALE
VJEDHJE E RËNDË
Sumadiska, Mitrovicë NN. Janë arrestuar dy të dyshuar meshkuj K-Rom pasi që për të njëjtit ekziston dyshimi i bazuar se kanë thyer një lokal të viktimës, para tre muajve dhe nga i njëjti kanë vjedhur pajisje elektrike në vlerë rreth 1000 euro. Me urdhër të prokurorit të dyshuarit dërgohen në mbajtje.
TRANSPORTIM ILEGAL I MALLRAVE
Fsh. Banjë, Zubin Potok 13.03.2015-19:35 Është ndaluar automjeti transportues Kombi Mercedes, të cilin e drejtonte i dyshuari mashkull K/Shqiptar pasi që i njëjti transportonte kafe të papërpunuar në vlerë prej 8.496€ për të cilën dyshohet se është i kontrabanduar. Malli dhe automjeti janë përkohësisht të konfiskuara deri te verifikimi i destinimit pasi që i dyshuari posedonte dëftesën e lëshuar nga firma një firme, per te vazhduar me procedurat tjera te metutjeshme.
POLICIA KUFITARE
INCIDENTET KRIMINALE
SHMANGIE NGA DETYRIMET DOGANORE
Fsh. Rogovë 13.03.2015-09:25. Raportohet se është ndalur vetura Citroen pa targa të cilën e drejtonte i dyshuari mashkull K-Shqiptar, gjatë kontrollit i njëjti nuk kishte regjistrim dhe nuk kishte kryer obligimet doganore. Automjeti është konfiskuar dhe i është dorëzuar terminalit doganore në procedurë të mëtejme. Nuk raportohet për të arrestuar.
STATISTIKAT E PËRGJITHËSHME
Aksidente fatale 000
Aksidente me të lënduar 007
Aksidente pa të lënduar 016
Tiketa trafiku të shqiptuara 879
Arrestime 031
Në mbajtje 011
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mri_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ilo_Latn als_Latn als_Latn als_Latn als_Latn als_Latn